projecte-aina/catalan_government_crawling huggingface dataset:
Personal docent i sanitari es reuneixen per potenciar l'educació per a la salut als centres
El Pla Salut Escola i Comunitat Alt Penedès va fer el passat dijous 22 de febrer la 1a Trobada Pedagògica.
La jornada es va centrar en les propostes educatives d'àmbit local i comarcal que duen a terme els centres educatius del territori i va reunir una seixantena de docents de primària i secundària i de personal sanitari a la sala d'actes del Servei Educatiu de la comarca, a Vilafranca.
La subdirectora de Promoció de la Salut de la Secretaria de Salut Pública de la Generalitat, Carmen Cabezas, va fer la conferència inaugural, mentre que el psicòleg i educador Jaume Funes va tancar la jornada, amb una xerrada titulada "Benestar emocional.
En el decurs de la sessió, responsables de les escoles del territori van exposar els projectes de salut que es desenvolupen aquest curs.
Web de la jornada, programa i àlbum de fotos
En el Dia Internacional de les Dones, Salut Pública i Esports publiquen un decàleg per animar les dones a ser actives en totes les edats
Entre els àmbits on es demostra amb dades objectives la desigualtat entre dones i homes també es troba el de l'activitat física.
Es tracta d'una pràctica fonamental per reduir el risc de patir afeccions que redunden negativament en la qualitat de vida, com l'obesitat, la hipertensió, la hipercolesterolèmia o la diabetis.
Segons les dades de l'Enquesta de Salut de Catalunya del 2017, el 82,8% dels homes adults assoleixen un nivell d'activitat física saludable, xifrat en 30 minuts diaris, una taxa que entre les dones només arriba al 78,5%.
Aquests 4 punts de diferència en activitat física de les persones en edat adulta s'incrementen a 7 entre infants i adolescents: només el 34,2% dels nens fan una hora d'oci actiu al dia, mentre que entre les nenes la taxa se situa just en el 26,9%. (dades 2016)
El Pla d'Activitat Física, Esport i Salut (PAFES) ha editat un decàleg amb idees perquè les dones assoleixin el nivell d'activitat física recomanat a totes les edats.
Els consells poden aplicar-se en el dia a dia, tot tenint en compte, també que el total de minuts d'activitat física es pot es pot dividir al llarg del dia en períodes de 10 minuts.
El Grup Uriach disposa ja de l'acreditació AMED com a establiment promotor d'alimentació mediterrània.
En el seu menjador laboral ofereix alimentació saludable a uns 200 comensals diaris.
AMED és un projecte liderat per l'Agència de Salut Pública de Catalunya que identifica i acredita els establiments que ofereixen opcions d'alimentació mediterrània i d'oci actiu per als seus usuaris.
Amb aquesta acreditació es reconeixen els establiments que presenten una oferta gastronòmica on es garanteix la utilització d'oli d'oliva, abundància de verdures, hortalisses i llegums, fruita fresca, peixos i carns magres i la inclusió de productes integrals.
El Grup Uriach afegeix aquesta acreditació al seu programa de wellness, on amb l'objectiu de millorar la salut dels seus professionals treballa en el foment de l'alimentació saludable i de l'activitat física, amb iniciatives com un club de runners i de pàdel, l'opció de fruita fresca i fruits secs en diferents punts de l'empresa i bonificacions en sessions de fisioteràpia, entre altres accions que inclou aquest programa.
L'Agència de Salut Pública de Catalunya, en el marc del Pla Interdepartamental i Intersectorial de Salut Pública, dinamitza i destaca el programa AMED per promoure la salut a través de potenciar l'alimentació mediterrània als establiments de restauració col·lectiva, amb l'objectiu de fer fàcils les opcions saludables.
L'acreditació AMED arriba ja a 143 municipis a tot Catalunya, amb 605 establiments acreditats i capacitat per oferir menús mediterranis a aproximadament 92.000 comensals al di
Per més informació sobre l'acreditació AMED podeu consultar el lloc web: www.amed.cat
L'ajuntament, els centres educatius, i farmàcies del municipi s'adhereixen a la iniciativa
El programa Entorn sense fum s'ha presentat a Sant Sadurní d'Anoia, en un acte que ha reunit representants de l'ASPCAT, dels Equips d'Atenció Primària de Sant Sadurní, de l'Ajuntament, i diversos centres educatius, farmàcies i equipaments del municipi.
La iniciativa pretén prevenir el consum de tabac i evitar-ne l'exposició per part de la població.
Les escoles de la vila i els edificis i instal·lacions esportives municipals lluiran el distintiu "Entorn sense fum", amb què es fomenta la protecció de la salut i la reducció de la presència del fum del tabac.
Entorn sense fum és una acció comunitària de prevenció del tabaquisme basada en l'evidència que el comportament de les persones adultes té una influència decisiva sobre l'hàbit de fumar en infants i joves i serveis com a model.
En aquest sentit es duen a terme accions sobre els entorns freqüentats per infants i joves i sobre els adults-model (pares, mares, professorat i monitors esportius), als quals es destina una oferta de tallers i xerrades específiques.
En el III Simposi Mediterrani de Promoció de la Salut destaca la importància d'actuar sobre els desequilibris socials
El secretari de Salut Pública de la Generalitat de Catalunya, Joan Guix, ha defensat el Pla interdepartamental i intersectorial de Salut Pública, PINSAP, com la resposta als reptes de la promoció de la salut dels pròxims anys.
En la cloenda del III Simposi Mediterrani de Promoció de la Salut, celebrat a Girona aquesta setmana, ha destacat la importància d'«actuar sobre els desequilibris en el terreny dels determinats socials» tot plantejant «una acció transversal que tingui en consideració que qualsevol política afectarà, en positiu o negatiu, sobre la salut de la comunitat.
Guix apunta «3 pilars» de la declaració de Shanghai 2016 sobre la Promoció de la Salut: «la bona governança, les ciutats saludables i els coneixements sobre la salut, és a dir, l'alfabetització sanitària, missatges totalment alineats amb els Objectius del Desenvolupament Sostenible i l'Agenda 2030».
Per al responsable de l'ASPCAT, «el PINSAP assumeix aquests pilars i l'estratègia de Salut en totes les polítiques com els eixos clau del nostre full de ruta.
En aquest sentit, és una eina clau per assumir els reptes plantejats a Shanghai»
El Simposi de Girona té com a objectiu consolidar-se com a espai d'intercanvi i estudi de la promoció de la Salut al Mediterrani.
Ho fa a través de la presentació i difusió de coneixements, experiències d'aprenentatge i bones pràctiques en aquest àmbit.
L'edició d'enguany també ha comptat amb la intervenció de la subdirectora de general de promoció de la salut de l'ASPCAT, Carmen Cabezas, qui ha participat en la taula Benestar, el nou motor de la promoció de la salut.
És el Pla interdepartamental i i intersectorial de Salut Pública 2017-2020, que té com a objectiu centrar-se a reduir les desigualtats que incideixen negativament en la salut
Està alineat i avalat per l'OMS i es desplegarà fins a l'àmbit local amb intervencions efectives contra l'obesitat i el consum de tabac i alcohol, entre d'altres
Acord de Govern d'aprovació del PINSAP 2017-2020
Les lesions derivades de col·lisions de trànsit i atropellaments representen un greu problema social i de salut a tot el món.
S'estima que cada any moren 1,25 milions de persones per aquesta causa.
Per aquest motiu, l'Agenda del Desenvolupament Sostenible de l'Organització de les Nacions Unides inclou, entre els seus objectius per a la millora de la salut, la reducció en un 50% del nombre absolut de morts i lesions de trànsit entre els anys 2010 i 2020.
A Catalunya, les lesions de trànsit continuen sent una causa molt important de mortalitat prematura, especialment entre els homes de 15 a 44 anys.
El fet que la mortalitat per trànsit afecti moltes persones joves fa que aquesta sigui la causa de mortalitat prematura que ocasiona una major perduda mitjana d'anys potencials de vida (28,9 anys potencials de vida perduts per cada víctima mortal).
Les lesions de trànsit no són accidents imprevisibles, sinó que es poden prevenir amb la col·laboració de tothom.
Les polítiques de seguretat viària impulsades a Catalunya en el període 2000-2010 van ocasionar una reducció de la mortalitat del 57% estalviant prop de 2900 morts, 25.444 ingressos hospitalaris, i uns 18.000 milions d'euros de despeses per a la societat.
Durant els mesos d'estiu, moltes persones utilitzen l'automòbil o la motocicleta per desplaçar-se.
Per conduir amb seguretat i evitar el risc d'una col·lisió, cal seguir sempre aquests consells:
Un informe recent realitzat per Abertis ha posat de manifest que encara hi ha persones que no utilitzen el cinturó de seguretat quan viatgen en cotxe.
El percentatge d'ocupants de les places posteriors dels automòbils que no utilitzaven el cinturó de seguretat viatjant per autopista va arribar al 21,3%.
Cal que tots els ocupants dels automòbils amb una alçada superior a 135 cm viatgin amb el cinturó de seguretat cordat, també en els desplaçaments curts o en els recorreguts urbans.
Els infants de fins a 135 cm han d'utilitzar sempre un sistema de retenció infantil que, en cas de col·lisió, redueix en més d'un 70% el risc de patir lesions mortals.
10 consells de salut i seguretat per protegir els infants en els viatges en cotxe
A mesura que els infants es fan grans, caldrà revisar la modalitat de sistema de retenció infantil més apropiada i buscar estratègies perquè els menors viatgin en cotxe amb seguretat, tenint en compte les recomanacions següents:
En aquest vídeo de l'Agència de Salut Pública de Catalunya i el Servei Català de Trànsit es troben aquests i altres consells de salut i seguretat infantil a l'automòbil.
El dia internacional de les persones sordes se celebra el setembre per reivindicar els drets, visibilitzar i combatre els prejudicis sobre aquest col·lectiu.
També es vol fer un èmfasi especial en la reivindicació de la llengua de signes com a eina d'equitat i convivència.
La sordesa és el dèficit sensorial més freqüent de l'ésser humà i té una incidència de 1-3/1000 nadons nascuts vius.
A Catalunya es fa la detecció precoç de la sordesa en la xarxa pública i privada dels hospitals maternals de Catalunya (cribratge universal), seguint les recomanacions dels organismes nacionals i internacionals com la OMS i el Joint Commitee on Infant Hearing.
Això ha estat possible gràcies a la implementació del protocol de detecció precoç, diagnòstic, tractament i seguiment de la hipoacúsia neonatal i la instauració d'una instrucció del Catsalut i el decret 4/2015 de 13 de gener que ha possibilitat l'entrada de la xarxa privada en aquest cribratge.
A Catalunya el 33% dels naixements són de la xarxa privada.
L'any 2015 s'han detectat 103 casos d'infants amb sordesa i 104 el 2016.
L'any 2016 han estat cribrats 51.499 nadons amb una cobertura global del 74,53% ( any 2016) i una cobertura del 91% en la xarxa pública.
El cribratge neonatal de la sordesa té una gran importància ja que serveix per a poder dur a terme una detecció precoç de la mateixa i poder saber si l'infant hi sent correctament.
La seva detecció precoç assegurarà el correcte desenvolupament dels aspectes comunicatius i lingüístics del nadó, així com evitarà que tingui repercussions en el desenvolupament global de l'infant a llarg plaç.
Es tracta d'un cribratge seriat de dues proves que es realitza amb la tècnica dels potencials evocats automatitzats i es fa la primera prova abans de l'alta hospitalària del part i la segona prova al 1 mes de vida del nadó.
Si les dues proves en la maternitat de naixament donen positives es deriva el nadó a la unitat de referència per a la hipoacúsia neonatal ( Hospital Sant Joan de Déu) per a fer un diagnòstic el més aviat possible ( 3-6 mesos).
Posteriorment s'instaura el tractament i seguiment de l'infant al que s'hagi detectat alguna anomalia.
Aquesta detecció precoç ha permès millorar la salut dels infants i el seu desenvolupament i la instauració del decret que inclou a la xarxa privada en el cribratge neonatal de la hipoacúsia ha permès millorar les cobertures globals del programa.
El secretari de Salut Pública intervé en l'obertura del certamen que se celebra a Tarragona fins el 8 d'octubre
Joan Guix, Secretari de Salut Pública del Departament de Salut de la Generalitat de Catalunya ha participat a l'acte inaugural del Festival PSICURT, organitzat per la Delegació de Tarragona del Col·legi Oficial de Psicologia de Catalunya (COPC).
L'objectiu d'aquest festival és acostar a la ciutadania la promoció de la salut mental i la prevenció i el tractament dels trastorns mentals a través del cinema.
Amb aquesta iniciativa del COPC es mostra a la ciutadania com la creació artística i la cultura poden contribuir a la salut, el sintonia amb el que planteja el Pla Interdepartamental i Intersectorial de Salut Pública (PINSAP).
La segona edició del Festival PSICURT se celebra a Tarragona del 2 al 8 d'octubre de 2017, i premiarà els millors curtmetratges de ficció o animació produïts des de l'1 de gener de 2015 amb temàtiques vinculades a la salut mental.
A més, una secció especial del festival titulada EDUCURT està destinada a l'alumnat d'educació secundària i universitària que enregistri els seus curtmetratges durant el cap de setmana en el qual tindrà lloc el festival.
Els establiments de les Terres de l'Ebre continuen apostant per la dieta mediterrània, i ja n'hi en 11 municipis de les Terres de l'Ebre
El Restaurant Llansola 1921 de Sant Carles de la Ràpita, el Restaurant de l'Hotel Algadir del Poble Nou del Delta i el Restaurant Ca la Nuri de Deltebre han revalidat l'acreditació Amed que els confirma com a impulsors de la dieta mediterrània a les Terres de l'Ebre.
L'acreditació AMED és un projecte liderat per l'Agència de Salut Pública de Catalunya (ASPCAT), que compta amb la col·laboració dels ajuntaments, consells comarcals i gremis de restauració, que identifica i acredita els establiments que ofereixen opcions d'alimentació mediterrània i d'oci actiu per als seus usuaris, a més de disposar d'unes correctes condicions higienicosanitàries.
Així a partir d'una revisió dels menús i una adaptació als criteris proposats, es garanteix una oferta gastronòmica basada en l'ús de l'oli d'oliva, l'abundància de verdures, hortalisses i llegums, fruita fresca, peixos i carns magres i la inclusió de productes integrals.
Actualment, a les Terres de l'Ebre hi ha acreditats establiments en 11 municipis, que poden oferir menús mediterranis a més de 1.500 comensals diaris entre restaurants, menjadors laborals i albergs juvenils.
En concret, s'han acreditat AMED més de 550 establiments en 140 municipis amb capacitat per oferir alimentació mediterrània a més de 87.000 comensals a tot Catalunya.
L'OMS recorda l'efectivitat i la seguretat de les vacunes, que han evitat 10 milions de morts en els últims 5 anys
El paper de les vacunes en el camí dels objectius del desenvolupament sostenible i la importància de la vacunació durant tota la vida són dos dels arguments enguany de la Setmana mundial de la immunització, que se celebra entre els dies 24 i 30 d'abril.
Amb el lema "Les vacunes funcionen" ( ), es recorda que les vacunes són la intervenció preventiva amb una relació cost-efectivitat més bona.
L'OMS fa èmfasi en la seguretat i l'efectivitat de les vacunes, i manté que, entre els anys 2010 i 2015, han evitat 10 milions de morts arreu del món.
Destaca també la creació de la xarxa vaccinesafetynet.org, un conjunt de pàgines web amb informació validada sobre immunització que s'erigeixen en la referència científicament validada sobre vacunes a internet.
Materials sobre vacunació de professionals
El Programa ha celebrat la jornada de treball "Cap a on anem", on es planteja el repte de continuar disminuint la població que encara fuma
El Programa Atenció Primària Sense Fum (PAPSF) ha celebrat aquest dimecres la jornada de treball "Una mirada cap al futur.
Cap a on anem', on s'ha analitzat l'evolució de la iniciativa i s'hi han traçat idees per fer avançar el programa, d'acord amb els principis fundacionals.
El grup de treball ha plantejat també punts de partida per a la creació de noves línies d'actuació per als diversos vessants del programa els pròxims anys.
El PAPSF és una iniciativa de les societats científiques (CAMFiC i AIFICC) i l'ASPCAT per impulsar el paper de l'atenció primària en l'ajuda a deixar de fumar i en la prevenció i el control del consum de tabac.
Va néixer el 2002 en el marc del Conveni del Departament de Salut (Salut Pública) amb les Societats Científiques d'APS.
En el moment actual, la xarxa del PAPSF arreu Catalunya i la composen 880 professionals en xarxa: 586 d'EAP i la resta d'altres àmbits (ASSIR, presons, CAS...) i 333 més en reben el butlletí periòdic digital.
Més de 8.000 professionals han rebut formació on-line i presencial des del seu inici.
És un programa de referència a nivell estatal i ha ajudat de forma molt significativa a la disminució del consum de tabac observada actualment, tot i que encara queda molta feina per fer i molts reptes per assolir, ja que encara una de cada quatre persones adultes fuma.
El PAPSF integra activitats de prevenció, de promoció, de formació i de suport/consultes als professionals dels centres d'atenció primària en temes de tabaquisme.
Una de lesa activitats comunitàries principals és la organització de la Setmana sense fum, que arriba aquest any a la XVIII edició.
Infografia: 15 anys de Programa Atenció Primària Sense Fums (PAPSF)
Web del Programa Atenció Primària Sense Fum (PAPSF)
Aquest dissabte 29 d'abril s'ha celebrat la Jornada de la Salut del RCDEspanyol, coincidint amb la celebració del derbi RCD Espanyol - FC Barcelona.
La jornada organitzada pel club esportiu, comptava amb el suport i col•laboració del Departament de Salut i l'Ajuntament de Cornellà.
Durant la tarda, al voltant de l'estadi, s'han organitzat diferents activitats que han tingut com a finalitat la promoció de la salut i la prevenció, i que s'han adreçat a totes les edats.
L'acció central ha estat la donació de sang.
A totes aquelles persones que van donar sang se'ls hi va fer entrega d'una invitació gratuïta per el partit RCDE-València.
Han participat en la jornada l'Agència de Salut Pública de Catalunya, el Banc de Sang i Teixits, Creu Roja Cornellà, Associació Espanyola contra el Càncer, Institut Català d'Oncologia- Idibell, la FCPE i Federació Catalana d'Esport Adaptat, entre d'altres, que han organitzat diverses activitats de prevenció i promoció de la salut i han realitzat diferents mesures per reforçar-les.
En concret des de l'Agència de Salut Pública de Catalunya, professionals de l'equip territorial del Baix Llobregat Centre-Litoral i l'Hospitalet de Llobregat i Baix Llobregat Nord, han explicat la piràmide de l'alimentació saludable, han repartit fruita als assistents insistint en la importància del seu consum i han donat diversos consells de promoció de la salut.
Se centren en l'envelliment i tecnologies, l'alcohol i les addiccions en els joves i l'accidentalitat en la muntanya i seguretat viària
Les Comissions Tècniques de Salut a Totes les Polítiques (SaTP) a l'Alt Pirineu i Aran van reunir-se per primer cop a Tremp el divendres 5 de maig, amb l'objectiu de traslladar a cada territori aspectes palpables del Pla Interdepartamental de Salut Pública (PINSAP).
Les Comissions Tècniques de l'Alt Pirineu i Aran es dediquen específicament a envelliment i noves tecnologies, alcohol i addiccions en joves i accidentalitat en muntanya i seguretat viària.
La delegada territorial del Govern de la Generalitat de Catalunya a l'Alt Pirineu i Aran, M. Rosa Amorós va posar en valor les tres comissions per a l'afectació que tenen al territori amb el manteniment i millora de la salut de la població.
Seguidament Mercè Bieto, subdirectora general de Coordinació de la Salut Pública a la Catalunya Central, Camp de Tarragona, Lleida, Alt Pirineu i Aran i Terres de l'Ebre i Esteve Saltó, de la Secretaria de Salut Pública, varen presentar el concepte de salut en totes les polítiques fent èmfasi en la importància de treballar-lo transversalment en el territori.
A continuació, els membres de cadascuna de les 3 comissions varen reunir-se per tractar els temes prioritzats.
Les Comissions depenen dels Consells Territorials de Salut Pública, constituïts al febrer d'aquest any, i busquen aplicar el PINSAP a través de dinàmiques de treball intersectorial en xarxa, en col·laboració estreta amb els ens locals i tot el teixit comunitari.
Formen part de les comissions persones designades dels departaments de la Generalitat, el món local i acadèmic i dels col·legis professionals relacionats amb la salut pública, així com també del tercer sector i del teixit associatiu.
També compten amb la presència de persones relacionades amb les empreses proveïdores de serveis de salut.
Formen part de l'estratègia de desplegament del PINSAP arreu del país i presentaran els primers resultats en 6 mesos
Les Comissions Tècniques de Salut a Totes les Polítiques (SaTP) al Camp de Tarragona van reunir-se per primer cop a Tarragona el dimarts 9 de maig, amb l'objectiu de traslladar al territori aspectes palpables del Pla Interdepartamental de Salut Pública (PINSAP).
La Subdirectora General de Coordinació de la Salut Pública al Camp de Tarragona, Mercè Bieto, va va posar en valor les tres comissions per a l'afectació que tenen al territori amb el manteniment i millora de la salut de la població.
A continuació els membres de cadascuna de les 3 comissions varen reunir-se per tractar els temes prioritzats: les desigualtats i vulnerabilitat, l'oci saludable i els vincles econòmics, socials i ambientals positius, i per definir les línies de treball a seguir i els objectius que permetin disposar de resultats en el termini fixat.
Les Comissions Tècniques de SaTP depenen dels Consells Territorials de Salut Pública, constituïts al febrer d'aquest any, i busquen aplicar el PINSAP a través de dinàmiques de treball intersectorial en xarxa, en col·laboració estreta amb els ens locals i tot el teixit comunitari.
En formen part persones designades dels departaments de la Generalitat, el món local i acadèmic i dels col·legis professionals relacionats amb la salut pública, així com també del tercer sector i del teixit associatiu.
També compten amb la presència de persones relacionades amb les empreses proveïdores de serveis de salut.
El coordinador de Programes del Montsià, de l'Agència de Salut Pública a Terres de l'Ebre, Fernando Martínez, ja lliurat al restaurant Gatsby la nova acreditació Amed per a la promoció de la dieta mediterrània.
Actualment, a les Terres de l'Ebre, cada cop són més els establiments que ofereixen menús mediterranis, en 11 poblacions, a més de 1500 comensals diaris, entre restaurants, menjadors laborals i albergs juvenils.
L'acreditació AMED és un projecte liderat per l'Agència de Salut Pública de Catalunya (ASPCAT), que compta amb la col·laboració dels ajuntaments, consells comarcals i gremis de restauració, que identifica i acredita els establiments que ofereixen opcions d'alimentació mediterrània i d'oci actiu per als seus usuaris, a més de disposar d'unes correctes condicions higienicosanitàries.
Així a partir d'una revisió dels menús i una adaptació als criteris proposats, es garanteix una oferta gastronòmica basada en l'ús de l'oli d'oliva, l'abundància de verdures, hortalisses i llegums, fruita fresca, peixos i carns magres i la inclusió de productes integrals.
En concret, s'han acreditat AMED més de 550 establiments en 133 municipis amb capacitat per oferir alimentació mediterrània a més de 84.000 comensals a tot Catalunya.